Gandia anima a la joventut a participar en el concurs mundial de dibuixos i còmics 'GENERACIÓN IGUALDAD: !IMAGÍNALO!'
09 març 2021

## Gandia anima a la joventut a participar en el concurs mundial de dibuixos i còmics 'GENERACIÓN IGUALDAD: !IMAGÍNALO!'09 març 2021Última actualització: 14 juliol 2025

![](../gestion/img/3ba5f87f84814467f5d5b6d09922022e9d32490da2e51f485e558109e3c721bc.png)  
  

Molts dels drets i llibertats històriques que han conquerit les societats contemporànies, i que s'han traduït en benestar, progrés i democràcia, no hagueren sigut possibles sense la contribució i la lluita encomiable de les dones. Així, la lluita per la igualtat és una de les travessies que les dones emprengueren des de fa segles i que hui encara continuen transitant amb l'objectiu d'eliminar les barreres sistèmiques que limiten la seua participació en tots els àmbits de la vida i aconseguir, així, la igualtat real i efectiva.

La regidora delegada d'Igualtat, Diversitat i Polítiques Inclusives, **Juana Navarro**, ha animat a la joventut de Gandia a participar en el concurs de dibuixos i còmics '**GENERACIÓN IGUALDAD: !IMAGÍNALO!'**, una iniciativa artística de caràcter global, "creativa i atractiva per a la nostra joventut", que ha posat en marxa l'ONU Mujeres, juntament amb la Comissió Europea, Bèlgica, França, Mèxic, i en associació amb 'Cartooning for Peace', per a commemorar el 25é aniversari de la innovadora Declaració i Plataforma d'Acció de Beijing (1995) on es va establir un marc d'actuacions que garanteixen l'apoderament de les dones i les xiquetes a tot arreu.

Així, ha explicat Navarro, el concurs es basa a transmetre de manera visual, amb un dibuix o una il·lustració (sense paraules), "una idea sobre la igualtat de gènere i la realització dels drets de les dones per a un futur igualitari" que es base en les '12 àrees crítiques de preocupació' que contempla la Declaració.

El termini per a participar en el concurs finalitza el pròxim 14 de març i uns dels requisits és tindre entre 18 i 28 anys.

Per a obtenir més informació sobre les característiques, condicions i forma de participació del concurs es pot consultar la pàgina web.

[Twittear](https://twitter.com/share)